穷腊缺膏润,何异客病渴。
龙伯供雪事,落势不受遏。
缤纷一再余,旋报焦卷活。
去年痛无年,回首气尚夺。
流亡何纷纷,哀诉良聒聒。
为民倒陈红,拟效叫阍谒。
绣衣肉骨手,在帚扫妖孽。
贷金今可偿,复许岁再阅。
秦越作肥瘠,德人终不屑。
协气非挽回,何以救方割。
想闻三白讯,把酒颜为说。
嗣岁屈指计,老农聚头说。
团栾饱饼饦,市鬻追时节。
忍思狼狈初,草木茹根叶。
苦乐倚伏间,此耻幸一雪。
水气抱柴扉,林阴夜凛冽。
风至如有人,芭蕉一声裂。
暗暗梅花廊,残月如凝雪。
野雁见人时,未起意先改。
君従何处看,得此无人态。
无乃槁木形,人禽两自在。
北风振枯苇,微雪落璀璀。
惨淡云水昏,晶荧沙砾碎。
弋人怅何慕,一举渺江海。
众禽事纷争,野雁独闲洁。
徐行意自得,俯仰苦有节。
我衰寄江湖,老伴杂鹅鸭。
作书问陈子,晓景画苕霅。
依依聚圆沙,稍稍动斜月。
先鸣独鼓翅,吹乱芦花雪。
碧天无际,乍雨清烟霭,风开云月。人在南楼,剧谈胜咏,拥碧油旌节。银阙腾辉,冰轮驾彩,颢气资高洁。大星不见,更容萤火明灭。须烦翠杓琼杯,华笺象管,与我酬清绝。谁使琵琶声到耳,轻赋荻花枫叶。露脚斜飞,河阴低转,香篆环三杰。莫辞终日,舞腰重看回雪。
梅花开雪中,相看斗奇绝。
常教雪似花,莫遣花成雪。
小院看酴醿,正是盛开时节。莫惜大家沈醉,有春醅初泼。花前月下细看来,无物比清绝。若问此花何似,似一堆香雪。
举杯吸月。一洗烦襟热。想见摩诃池上,星斗转、挂银阙。金吾传漏铁。此时滋味别。阶砌寒蛩声细,携手处、人如雪。
暮烟愁,鸦归古树,雁过空堞。南浦牙樯渐发。阳关歌尽半阕。便恨入回肠千万结。长亭柳、寸寸攀折。望日下长安近,莫遣鳞鸿成闲绝。凄切。去帆浪远江阔。怅顿解连环,西窗下、对烛频哽咽。叹百岁光阴,几度离别。翠销粉竭。信乍圆易散,彩云明月。浙水吴山重重叠。流苏帐、阳台梦歇。暗尘锁、孤鸾秦镜缺。羞人问、怕说相思,正满院杨花,落尽东风雪。
百丈耳聋,黄檗吐舌。
后代儿孙,半生半灭。
破沙盆,曾漏泄,
炎天六月飘霜雪。
昼阴重,霜凋岸草,雾隐城堞。南陌脂车待发。东门帐饮乍阕。正拂面